Lohnzahlung und Kornlieferung an Fünfarurenmänner
edition published: 2023-10-06
availability: CC BY-NC-SA (https://creativecommons.org/licenses/by-nc-sa/4.0/)

4831 64/63BC Herakleopolite SB4,7412

Διονύσιος Πανίσκῳ χαίρειν. τῶν πρὸς Ἡρακλείδην τὸν σιτολόγον καὶ Φαμῆν τὸν τραπεζίτην χρηματισμῶν ἀντίγραφα ὑπόκειται. ἔρρωσο ἔτους ιη Μεσορὴ [...] Ἡρακλείδῃ. τοῦ παρʼ Ἀθηναίου τοῦ συγγενοῦς καὶ διοικητοῦ χρηματισμοῦ ἀντίγραφον ὑπόκειται. κατακολουθήσας οὖν τοῖς διʼ αὐτοῦ σημαινομένοις μέτρησον συνεπιστέλλοντος Πανίσκου τοῦ βασιλικοῦ γραμματέως [...] τοῖς σημαινομένοις ἀποτετάχθαι εἰς τὸν νομὸν Θηβαίοις πενταρούροις υη παραχρῆμα τὰ μέρη ἑκάστωι πυροῦ β πυροῦ ἀνηλωτικῷ ωιϛ γίνονται πυροῦ ἀνηλωτικῷ ωιϛ καὶ σύμβολα καὶ ἀντισύμβολα ποίησαι πρὸς αὐτοὺς ὡς καθήκει. ἔτους ιη Μεσορὴ ε Ἀθήναιος Διονυσίωι χαίρειν. τοῖς ἀποτεταγμένοις σοι ἐν Φάρσεσι Θηβαίων πενταρούρων ἀνδράσι υη προοῦ τὸ καθῆκον ἐγλόγισμα εἰς Μεσορὴ ἑκάστωι χαλκοῦ δραχμὰς Γ, πυροῦ ἀνηλωτικῶι ἀρτάβας β, τὰ συναγόμενα χαλκοῦ τάλαντα σδ πυροῦ ἀνηλωτικῶι ωιϛ καὶ ἀπὸ τοῦ ιθ ἔτους τιθέσθωσαν αὐτοῖς εἰς δεκάμηνον αἱ σιταρχίαι. ἔτους ιη Μεσορὴ ε Φαμῆι τραπεζίτηι. χρημάτισον ὁμοίως χαλκοῦ τάλαντα διακόσια τέσσαρα γίνεται χαλκοῦ τάλαντα σδ τοῖς γραμματεῦσι [...][...]χαλ[...][...] Ἡρακλεοδώρῳ ἐπισταλῆναι ἔτους ιη Μεσορὴ ιδ ἔτους ιη Μεσορὴ ιδ